Id-Deċiżjoni tal-Kummissjoni
tal-11 ta’ Lulju ta’ l-2000
li temenda għat-tieni darba d-Deċiżjonijiet 1999/466/KE u 1999/467/KE li jistabbilixxu rispettivament l-istatus uffiċjali ta’ ħelsien mill-bruċellożi u ta’ ħelsien mit-tuberkulożi tal-merħliet bovini ta’ ċerti Stati Membri jew reġjuni ta’ Stati Membri
(notifikata taħt id-dokument numru C(2000) 1943)
(Test b’relevanza għaż-ŻEE)
(2000/442/KE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill 64/432/KEE tas-26 ta’ Ġunju 1964 dwar problemi tas-saħħa li jaffettwaw in-negozju fil-Komunità ta’ annimali bovini u majjali [1], kif l-aħħar emendata permezz tad-Direttiva 2000/15/KE [2], u b’mod partikolari l-Anness AI(4) u AII(7) tagħha,
Billi:
(1) Id-Deċiżjoni tal-Kummissjoni 1999/466/KE tal-15 ta’ Lulju 1999 li tistabbilixxi l-istatus uffiċjali ta’ ħelsien mill-bruċellożi tal-merħliet bovini ta’ ċerti Stati Membri jew reġjuni ta’ Stati Membri u li tirrevoka d-Deċiżjoni 91/175/KE [3], kif emendata permezz tad-Deċiżjoni 2000/69/KE [4], tat dan l-istatus lil ċerti Stati Membri u reġjuni tagħhom sat-30 ta’ Ġunju 2000.
(2) Id-Deċiżjoni tal-Kummissjoni 1999/467/KE tal-15 ta’ Lulju ta’ l-1999 li tistabbilixxi l-l-istatus uffiċċjali ta’ ħelsien mit-tuberkulożi tal-merħliet bovini ta’ ċerti Stati Membri jew reġjuni ta’ Stati Membri u li tirrevoka d-Deċiżjoni 91/76/KE [5], kif emendata permezz tad-Deċiżjoni 2000/69/KE, tat dan l-istatus lil ċerti Stati Membri u reġjuni tagħhom sat-30 ta’ Ġunju 2000.
(3) Il-limitazzjonijiet temporanji ta’ l-istatus uffiċjali ta’ ħelsien fir-rigward tal-bruċellożi ta’ bovini mbassra fid-Deċiżjonijiet hawn fuq imsemmija ġew introdotti minħabba nuqqas ta’ koerenza ta’ dati f’partijiet differenti tal-leġislazzjoni li għandha x’taqsam mas-sistema ta’ identifikazzjoni ta’ annimali bovini.
(4) Pendenti fuq id-dħul fis-seħħ ta’ modifika ta’ l-Anness AI(4)(b) u AII(7)(b) għad-Direttiva 64/432/KEE, huwa neċessarju li tkun imtawla l-approvazzjoni temporanja ta’ l-istatus tal-merħliet bovini tar-reġjuni msemmija fl-Anness II għad-Deċiżjonijiet 1999/466/KE u 1999/467/KE bħala uffiċjalment ħielsa mill-bruċellożi tal-bovini u mit-tuberkulożi rispettivament.
(5) Billi l-miżuri li għalihom hemm provdut f’din id-Deċiżjoni huma f’konformità ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
1. Il-kliem "sat-30 ta’ Ġunju 2000" fit-titolu ta’ l-Anness II għad-Deċiżjoni 1999/466/KE huma mibdulin bil-kliem "sal-31 ta’ Ottubru 2000".
2. Il-kliem "sat-30 ta’ Ġunju 2000" fit-titolu ta’ l-Anness II għad-Deċiżjoni 1999/467/KE huma mibdulin bil-kliem "sal-31 ta’ Ottubru 2000".
Artikolu 2
Din id-Deċiżjoni hija indirizzata lill-Istati Membri.
Magħmulha fi Brussel, fil-11 ta’ Lulju 2000.